**O B R A Z L O Ž E NJ E**

**Proračuna Općine Lišane Ostrovičke za 2024. godinu**

Proračun Općine Lišane Ostrovičke za 2024. godinu, projekcije za 2025. i 2026. godinu i Plan razvojnih programa izrađen je u skladu sa odredbama Zakona o proračunu („Narodne novine“ 144/21), Pravilnika o proračunskim klasifikacijama („Narodne novine“ broj 26/10, 120/13 i 1/20), Pravilnika o proračunskom računovodstvu i Računskom planu („Narodne novine“ broj 124/14, 115/15, 87/16, 3/18 i 126/19 i 108/20) i Uputama za izradu proračuna jedinica lokalne i područne (regionalne) samouprave koje je izdalo Ministarstvo financija, a koje su dostupne na službenim web stranicama Ministarstva financija.

Zakonom o proračunu propisana je procedura pripreme, izrade i postupak donošenja proračuna. Sukladno navedenom propisu definirano je da općinski načelnik prijedlog proračuna na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za slijedeće dvije proračunske godine dostavlja Općinskom vijeću najkasnije do 15. studenoga.

Proračun jedinice lokalne i područne (regionalne) samouprave sastoji se od općeg i posebnog dijela te plana razvojnih programa. Posebni dio proračuna sastoji se od plana rashoda i izdataka iskazanih po vrstama, raspoređenih u programe koji se sastoje od aktivnosti i projekata.

Proračun Općine Lišane Ostrovičke za 2024. godinu planiran je u iznosu od 2.193.049,86 eura.

**Prihodi i primici** proračuna Općine Lišane Ostrovičke za 2024. godinu sastoje se od:

* Prihodi od poreza 261.721,31 11,93%
* Prihodi od pomoći 1.446.614,26 65,96%
* Prihodi od imovine 30.580,00 1,39%
* Prihodi od pristojbi i naknada 97.025,00 4,42%
* Prihodi od prodaje proizvoda i usluga 30.000,00 1,38%
* Prihodi od kazni i ostali prihodi 9.000,00 0,41%
* Prihodi od prodaje imovine 83.650,00 3,82%
* Primici od financijske imovine i zaduživanja 234.459,29 10,69%

**Rashodi i izdaci** proračuna Općine Lišane Ostrovičke za 2024. godinu sastoje se od tekućih rashoda poslovanja u iznosu od 435.869,30 eura ili 20,25%, rashoda za nabavu nefinancijske imovine odnosno kapitalnih ulaganja u iznosu od 1.656.103,36 eura ili 76,94%, izdataka za financijsku imovinu i otplate zajmova u iznosu od 60.444,56 eura kn ili 2,81%.

* **Rashodi i izdaci**

|  |  |
| --- | --- |
| Razdjel 001 – Predstavnička tijelaProgram 1001 – Općinsko vijeće | 5.190,00 |
| Razdjel 002Program 1002 Ured Općinskog načelnika | 40.260,00 |
| Razdjel 003 – Jedinstveni upravni odjelProgram 1003 – Javna uprava i administracijaProgram 1004 – Upravljanje imovinomProgram 1005 – Razvoj kulture, športa i rekreacijeProgram 1006 – Organiziranje i provođenje zaštite i spašavanjaProgram 1007 – Odgoj i obrazovanjeProgram 1008 – Socijalna skrbProgram 1009 – Održavanje komunalne infrastruktureProgram 1010 – Razvoj i upravljanje sustava vodoopskrbe, odvodnje  I zaštita vodaProgram 1011 – Prostorno uređenje i unapređenje stanovanjaProgram 1012 – Razvoj i sigurnost prometaProgram 1013 – Zaštita okolišaProgram 1014 – Program Zaželi – Žene pružaju ruku pomoći | 214.499,561.175.347,9316.590,0031.190,0039.225,0019.250,0066.660,0041.700,00213.554,73223.770,003.720,0061.460,00 |
| **U K U P N O**  | **2.152.417,22** |

* **Izdaci za financijsku imovinu**

|  |  |
| --- | --- |
| Otplata dugoročnog kredita  |  15.500,00 |
| Povrat kratkoročnog zajma (povrat poreza) | 18.000,00 |
| Povrat kratkoročnog kredita (minus na žiro računu) | 26.544,56  |
| Udio u TZ „Sunčana polja“ |  400,00 |
| **U K U P N O** | **60.444,56** |

* **Pokriće prenesenog manjka prihoda**

|  |  |
| --- | --- |
| Preneseni manjak | 40.632,64 |
| **U K U P N O** | **40.632,64** |

Unutar svakog programa navedene su aktivnosti sa pripadajućim planiranim sredstvima.

Detaljan prikaz rashoda izgradnje i održavanja komunalne infrastrukture prikazan je kroz Program gradnje komunalne infrastrukture i Program održavanja komunalne infrastrukture za 2024. godinu.

Projekcijama su planirani ukupni prihodi i primici te rashodi i izdaci za 2025. godinu u iznosu od 1.787.380,00 eura na drugoj razini ekonomske klasifikacije.

Projekcijama su planirani ukupni prihodi i primici te rashodi i izdaci za 2026. godinu u iznosu od 1.787.380,00 eura na drugoj razini ekonomske klasifikacije.